الجهل والتكلُّس الفكري والسطحية اللي كاينة فجيل الضباع الملتف حول اليوتوبر المهداوي واصلين واحد المستوى مُفزِع وخطير. 
والمقصود بجيل الضباع ماشي الجمهور كلُّو ديال اليوتيوبر المشعوِذ، وإنما واحد الفئة من الكائنات الافتراضية اللي لقات عند اليوتوبر الدفء، ولقات السطحية، وطبعا ملي كيجتمع الدفء مع السطحية كتسهال العشرة وكتطوال. 
والمهداوي، اللي ما كيعحبوش اللي كيوصفو بالمرتزق، مع أنه مرتزق ممتاز، عرف كيفاش يستغل هاد النقطة، وزاد جيل الضباع تضبيعا.
كينشر لهم الأخطاء والمغالطات يوميا، وطبعا ما يقدرش يصححها، وما يبغيش يصححها. 
دابا كيفاش تقنع جيل الضباع ديال المهداوي بأن الصحافة ماشي وظيفة كتخدم فيها بالبطاقة، وإنما حتى كتخدم صحافي عاد كتاخد البطاقة، وبأن هاد البطاقة ماشي بحال الضمان الاجتماعي والراميد، ولاااا، راك كتاخدها والمفروض تجددها كل سنة، وكيبقى الرقم ديالك ما يتبدلش.
أما قضية الإجازة فأنا ما فهمتش كيفاش مول الماستر ما فرّقش بين الشرط باش يكون مدير نشر وبين الشرط باش تاخد البطاقة. 
عبد ربه ما بغاش يجدد البطاقة، وكتبتها، وسجلت موقف اللي المهداوي ما يقدرش يديرو، وزدت تأكدت أنني كنت على صواب.
دابا حشومة ما يعرفش هاد الشي ويسمح لراسو يدوز أخطاء قانونية وينشر الجهل والأمية.
زايدون أنا ما قريتش فكلية باش ناخد إجازة، قريت ربع سنين فليزيك، ما خديتش ديبلومي حيث بقى لي الراشطاج وما بقيتش رجعت حيث كنت خدمت (2001) وهاد الشي عاودتو بالتفاصيل في أكثر من مناسبة، وبنادم باغي يدير فيها مكتشف. 
علاش هاد النقاش مزيان ومهم، لأنه من الشروط ديال تجديد بطاقة الصحافة كاين السجل العدلي. يعني واش عندك شي سوابق ولا لا؟
اللي كنعرفو كاملين هو أن المهداوي عندو الوسخ وعندو سوابق إجرامية ومحكوم بالسجن وقضى العقوبة ديالو. 
إذن كيفاش حتى تعطات ليه البطاقة؟ 
وواش عندو الأهلية ولا كانت غير مبادرة من عبد الله البقالي لإعادة إدماج اليوتوبر بعد السجن؟ 
ممكن يجاوبنا شي واحد؟
أما عليّ أنا، ياك شفتي ديك البطاقة اللي تجمعني بمشعوذ بحالك فمهنة وحدة بلاش منها وبناقص منها، وانت عارف وانا عارف. 
وسير عاود بكي على عبد الله البقالي.